Rakkain työsarka - 375 Humanistia
Marja Helena Ruuska
7.5.1958, Heinola
Filosofian kandidaatti 1985 (Kotimainen kirjallisuus), lisensiaatti 1995, tohtori 2010, Helsingin yliopisto
Peruskoulun luokanopettaja 1980, Helsingin yliopisto
Äidinkielen ja kirjallisuuden lehtori 2009-, Helsingin yliopisto, Helsingin normaalilyseo
Kustannuspäällikkö 2001–2009, Kustannusosakeyhtiö Otava
Äidinkielen ja kirjallisuuden lehtori 1994–2001, Kruununhaan yläaste
Luokanopettaja 1980–1994, Helsingin kaupunki
Eeva Joenpelto. Elämän kirjailija, 2015
Marja-Liisa Vartio. Kuin linnun kirkaisu, 2012
Kärki 7, Äidinkielen ja kirjallisuuden oppimateriaali, 2015
Aleksis 7–9, Äidinkielen ja kirjallisuuden oppimateriaali 2002–2015
Piste 1–3 ja 4–6. Lukion äidinkielen ja kirjallisuuden oppimateriaali 2005 ja 2006
Kirjallisuuskritiikkejä eri lehtiin, viimeksi Helsingin Sanomiin 2009-
Suomen tietokirjailijat ry:n hallituksen varapuheenjohtaja 2012-
Perusopetuksen äidinkielen ja kirjallisuuden valtakunnallisen opetussuunnitelmatyöryhmän jäsen 2012–2014
Kuva: Pertti Nisonen / WSOY
Tekstit: Helena Ruuska (Tomas Sjöblom, toim.)
Rakkain työsarka
Kotimaista kirjallisuutta Helena Ruuska alkoi opiskella 19-vuotiaana ja sillä tiellä hän on edelleenkin. Opettamisen ohella Ruuska on vuosien varrella kirjoittanut kirjallisuuskritiikkejä Parnassoon, Uuteen Suomeen, Suomen Kuvalehteen ja nyt Helsingin Sanomiin. Kriitikkokin on hänen mielestään melkein kuin opettaja. Väistämättä kriitikko opastaa mitä ja miten kannattaa lukea.
Kriitikon työ on ollut lukutaidon korkeakoulu. Kriitikko ensin eläytyy lukemaansa, merkitsee hajahuomioita marginaaleihin. Hän tykkää tai ei tykkää kirjasta. Analysointivaiheessa tarvitaan paperia muistiinpanoja varten ja ammattilaisen asenne luettuun. Hyvä kirjallisuus ei aina välttämättä ole henkilökohtaisten mieltymysten mukaista.
Helena Ruuska Marja-Liisa Vartion elämäkerran signeeraustilaisuudessa.​
Kritiikin kirjoittaminen on tulkintaa, ymmärryksen syvenemistä. Ruuska myöntää, että tämän vaiheen takia kriitikon työ kaiken muun ohessa on vain jatkunut ja jatkunut. Kirjasyksy on houkuttanut ja koukuttanut vuodesta toiseen.
Väitöskirjansa Ruuska kirjoitti Marja-Liisa Vartion romaanista Kaikki naiset näkevät unia, ihastui kirjailijaan ja kirjoitti post doc -vaiheessa kirjailijaelämäkerran Marja-Liisa Vartio. Kuin linnun kirkaisu (2012). Sille tielle Ruuska taisi jäädä, sillä syksyllä 2015 ilmestyy seuraava kirjailijaelämäkerta Eeva Joenpelto. Elämän kirjailija. Ensi jouluun asti hän on antanut itselleen aikaa miettiä, kenestä hän kirjoittaa seuraavaksi.
Helena Ruuskan syksyllä 2015 ilmestyvä elämäkerta Eeva Joenpellosta. Kuva: WSOY.​
Helena Ruuska (Tomas Sjöblom, toim.)